REPUBLIKA HRVATSKA

STRUKOVNA ŠKOLA SISAK

Lađarska 1, Sisak

KLASA: 112-01/20-01/01

URBROJ: 2176-55-01-20-124

Sisak, 15. listopada 2020.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 90/11, 5/12, 16/12, 86/12, 94/13, 152/14, 07/17, 68/18, 98/19 i 64/20) Strukovna škola Sisak raspisuje

**N A T J E Č A J**

**za slobodno radno mjesto**

1. **Suradnik u praktičnoj nastavi za stolare** – 1 izvršitelj na neodređeno, puno radno vrijeme – 40 sati tjedno, SSS – Stolar
2. **Suradnik u praktičnoj nastavi za keramičare-oblagače** – 1 izvršitelj na neodređeno, puno radno vrijeme – 40 sati tjedno, SSS – Keramičar-oblagač/Keramičar-pećar

**Uvjeti:**

Uz opće uvjete za zasnivanje radnog odnosa, sukladno općim propisima o radu, kandidati moraju ispunjavati i uvjete prema Zakonu o odgoju i obrazovanju u osnovnoj i srednjoj školi te Pravilniku o radu Strukovne škole Sisak.

Kandidati koji ispunjavaju tražene uvjete dužni su dostaviti:

* vlastoručno potpisanu prijavu na natječaj
* životopis
* dokaz o stečenoj stručnoj spremi (svjedodžba)
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje,
* uvjerenje da se protiv podnositelja prijave ne vodi kazneni postupak za neko od kaznenih djela za koje postoji zapreka za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi, ne starije od 3 mjeseca.

Tražena dokumentacija dostavlja se u neovjerenoj preslici, a prije izbora kandidata predočit će se izvornik.

Na natječaj se mogu javiti osobe oba spola, sukladno Zakonu o ravnopravnosti spolova (NN 82/16 i 69/17).

Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji (NN 121/2017), uz prijavu na oglas dužan je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji (NN 121/2017), a koji su objavljeni na web stranici Ministarstva hrvatskih branitelja:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Urednom prijavom smatra se prijava koja sadrži sve podatke i priloge navedene u natječaju. Nepotpune i nepravovremene prijave neće se razmatrati, niti će podnositelji nepotpunih prijava biti pozvani na dopunu istih.

Prijave s dokazima o ispunjavanju propisanih uvjeta iz natječaja dostavljaju se osobno ili poštom na adresu škole: **Strukovna škola Sisak, Lađarska 1, 44000 Sisak (za natječaj)**. Prijave na natječaj mogu se dostaviti i elektroničkim putem na e-mail adresu škole: **ured@ss-strukovna-sk.skole.hr**.

Sukladno Pravilniku o načinu i postupku zapošljavanja u Strukovnoj školi Sisak, Povjerenstvo za vrednovanje kandidata provest će sljedeći selekcijski postupak (testiranje):

1. pisana provjera znanja
2. razgovor s kandidatima.

Pravni i drugi izvori te upute za pripremu kandidata bit će objavljeni najkasnije pet (5) dana prije održavanja testiranja na mrežnoj stranici škole: [http://ss-strukovna-sk.skole.hr/natjec\_aji](http://ss-strukovna-sk.skole.hr/natje_aji).

Kandidat koji ne pristupi testiranju smatra se da je odustao od prijave na natječaj i više se ne smatra kandidatom u natječajnom postupku.

U skladu s Uredbom (EU) 2016/679 Europskog parlamenta i Vijeća od 27.  travnja 2016. godine te Zakonom o provedbi Opće uredbe o zaštiti podataka („Narodne novine“, broj 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

--------------------------------------------------------------------------------------------------------------------------------------

Natječaj je objavljen na oglasnoj ploči i mrežnoj stranici škole te na oglasnoj ploči i mrežnoj stranici Hrvatskog zavoda za zapošljavanje dana 16. listopada 2020, a trajat će do 26. listopada 2020. godine.

 Ravnatelj

Ivica Beloglavec, dipl.ing.